el el el el el el el el el el el en el el el el el en el el el el el el en el fi el pt el el el en en en en el nl en en en en en en el el el el el el el el el el el el el el el el el el el el el el en el el el cs en en sv cs en en uk cs en fr it cs en en fr cs en fr sv cs en fr fr da en fr uk cs en en fr el el el el el el el el el el el el el el el el el el en el en pt nl el el el el el el el el el el el el
Το Ride The Lightning είναι το δεύτερο άλμπουμ του αμερικανικού thrash metal συγκροτήματος Metallica. Κυκλοφόρησε στις 27 Ιουλίου 1984 από τη "Megaforce Records".[1] Το "Ride The Lightning" έγινε χρυσό στις 5 Νοεμβρίου 1987 και 5 φορές πλατινένιο στις 9 Ιουνίου 2003. Το μοναδικό σινγκλ του δίσκου είναι το τραγούδι "Creeping Death". Το 1984, μια γαλλική δισκογραφική εταιρεία εκτύπωσε κατά λάθος 400 αντίτυπα με πράσινο αντί για μπλε εξώφυλλο. Τα αντίτυπα αυτά θεωρούνται σήμερα συλλεκτικά.[2][3]
20 Φεβρουαρίου - 14 Μαρτίου 1984 στα Sweet Silence Studios της Κοπεγχάγης στην Δανία
Με το ντεμπούτο άλμπουμ των Metallica, να έχει γίνει πρότυπο για ένα νέο στυλ μουσικής, το συγκρότημα συνειδητοποίησε ότι θα έπρεπε να προχωρήσει. Εκτός από την ενέργεια και τη δημιουργικότητα, το συγκρότημα ήταν επίσης εξαιρετικά πεινασμένο - κυριολεκτικά. Νοίκιαζαν ένα σπίτι, το οποίο ονόμασαν Metallimansion, στο Ελ Σερίτο της Καλιφόρνια, αλλά μετά βίας μπορούσαν να πληρώσουν το ενοίκιο. Εκεί έγραψαν τα τρία πρώτα τραγούδια. Η συμβολή του νέου μπασίστα Κλιφ Μπέρτον ήταν αποφασιστική σε έξι από τα οκτώ τραγούδια με τον τόνο της μελωδικότητας να έχει αυτόν ως πηγή προέλευσης.[1] Το Ride the Lightning έχει την ταχύτητα του άλμπουμ "Kill 'Em All" σε τραγούδια όπως το "Trapped Under Ice" και "Fight Fire with Fire", αλλά περιέχει τα πρώτα μεγάλα σε διάρκεια και πολύπλοκα τραγούδια όπως το "Fade to Black" και το ορχηστρικό "The Call of Ktulu" που διαρκεί σχεδόν εννιά λεπτά. Το μουσικό εύρος και η συνολική μορφοποίηση των Metallica αυξήθηκαν αλματωδώς μεταξύ των δύο άλμπουμ ενώ αντίστοιχη ήταν και η βελτίωση στο θέμα της παραγωγής. Ο μουσική επιθετική τεχνοτροπία εξακολουθεί να υπάρχει αλλά ολόκληρος ο δίσκος διακατέχεται από σκοτεινή ατμόσφαιρα με αξιοσημείωτες δόσεις μελωδίας.[4][5] Είναι ο τελευταίος δίσκος στον οποίο συμμετέχει συνθετικά ο Ντέιβ Μαστέιν σε δίσκο του συγκροτήματος (στο ορχηστρικό "The Call of Ktulu" και στο ομότιτλο κομμάτι). Επίσης ο νυν κιθαρίστας των Megadeth πήρε τα πνευματικά δικαιώματα για τα τραγούδια "Ride the Lightning" και "The Call of Ktulu". Οι στίχοι για πρώτη φορά σε δίσκο των Metallica αποκτούν κοινωνικοπολιτικό περιεχόμενο, όπως στο ομότιτλο, ενώ εμπνέονται και από τη Βίβλο ("Creeping Death") και την καταστροφή του κόσμου ("Fight Fire With Fire").
Το άλμπουμ θεωρείται ένας από τους πιο κλασικούς thrash metal δίσκους στην ιστορία του ιδιώματος, ενώ οι οπαδοί του συγκροτήματος τον θεωρούν ως τον κορυφαίο τους. Βρέθηκε στο νούμερο 3 της λίστας των 100 καλύτερων metal albums της ιστοσελίδας metal-rules.com[6]. Επίσης βρέθηκε στο νούμερο 5 της IGN Music στη λίστα των 25 καλύτερων metal albums[7] στην 6η θέση του "Digital Dream Door",[8] και στην ενδέκατη θέση του Rolling Stone.[9] Οι αναγνώστες της ελληνικής έκδοσης του περιοδικού Metal Hammer το ανέδειξαν ως το 18ο καλύτερο album στην ιστορία του heavy metal[10]. Εμπορικά το άλμπουμ έφτασε στο Νο. 100 στον κατάλογο επιτυχιών του Billboard.[1]
Πολλά συγκροτήματα έχουν διασκευάσει τραγούδια του δίσκου. Οι Apocalyptica και οι Vader έχουν διασκευάσει το Fight Fire With Fire στους δίσκους Cult[11] και Necropolis[12] αντίστοιχα. Οι Apocalyptica έχουν διασκευάσει και τα "For whom the Bell Tolls" και "Fade to Black". Το "Fade to Black" έχει διασκευαστεί και από τους Disturbed, τους Sonata Arctica και άλλους. Το "Escape" έχει διασκευαστεί από τους Hatebreed και τους Gojira. Τέλος, το "Creeping Death" έχει διασκευαστεί από τους Bullet for my Valentine και ζωντανά από τους Drowning Pool.
Το "Fight Fire with Fire" παίζεται ζωντανά περιστασιακά. Η ακουστική εισαγωγή είναι προηχογραφημένη και δεν παίζεται ζωντανά.
Το "Ride the Lightning" περιλαμβάνεται τακτικά στα set list του συγκροτήματος, στα πρώτα κυρίως τραγούδια κατά σειρά.
Το "For Whom the Bell Tolls" αποτελούσε πάντα ένα από τα αγαπημένα των φίλων της μπάντας, συνεπώς παίζεται σε κάθε περιοδεία του συγκροτήματος πολλές φορές.
Το "Fade to Black" εκτελείται ζωντανά σχεδόν σε μόνιμη βάση. Ανάμεσα στο δεύτερο ρεφρέν και το επιθετικό τελευταίο κομμάτι του τραγουδιού, παρεμβάλλεται μια σύντομη διακοπή σκόπιμα για να αυξηθεί η ένταση του κοινού.[1]
Το "Trapped Under Ice" παίζεται σπάνια ζωντανά. Στην "World Magnetic Tour" εκτελέστηκε 17 φορές στις 187 ζωντανές εμφανίσεις της μπάντας.
Το "Escape" δεν έχει παιχτεί ολόκληρο ποτέ ζωντανά.
Το "Creeping Death" παίζεται σχεδόν σε κάθε συναυλία του συγροτήματος, συνήθως ως το εναρκτήριο κομμάτι. Τα επαναλαμβανόμενα "die" που ακούγονται στη μέση περίπου του τραγουδιού τραγουδιούνται από το κοινό.
Το "The Call of Ktulu" έχει παιχτεί ζωντανά ολόκληρο λίγες φορές. Κομμάτια του έχουν εκτελεστεί σε μία σύνθεση ορχηστρικών κομματιών μαζί με τα "Orion" από το "Master of Puppets" και "To Live is to Die" από το "...And Justice for All". Το 2011, στην ευρωπαϊκή περιοδεία του συγκροτήματος με τους «Τέσσερις Μεγάλους» (Metallica, Slayer, Megadeth, Anthrax) του thrash metal, εκτελέστηκε ολόκληρο.
"Fight Fire With Fire"
James Hetfield, Lars Ulrich, Clifford Burton
Hetfield, Ulrich, Burton, David Mustaine
"For Whom the Bell Tolls"
Hetfield, Ulrich, Burton, Kirk Hammett
Hetfield, Ulrich, Burton, Hammett
"The Call of Ktulu"
Hetfield, Ulrich, Burton, Mustaine
Ρυθμική κιθάρα, φωνητικά: Τζέιμς Χέτφιλντ
Σόλο κιθάρα: Κερκ Χάμμετ
Τραγούδια 2,8: Χέτφιλντ, Ούλριχ, Μπάρτον, Μαστέιν
Τραγούδια 4,7: Χέτφιλντ, Ούλριχ, Χάμμετ, Μπάρτον
Τραγούδια 5,6: Χέτφιλντ, Ούλριχ, Χάμμετ
Τραγούδια 1: Χέτφιλντ, Ούλριχ, Μπάρτον
↑ 1,0 1,1 1,2 1,3 «37 Years Ago: Metallica Release 'Ride the Lightning'». Ανακτήθηκε στις 27 Δεκεμβρίου 2021.
↑ «Metallica - Ride the Lightning». Ανακτήθηκε στις 27 Δεκεμβρίου 2021.
↑ «WHITE WHALE VINYL: METALLICA GO GREEN WITH 'RIDE THE LIGHTNING'». Ανακτήθηκε στις 27 Δεκεμβρίου 2021.
↑ «38 χρόνια Ride The Lighting: Άλμπουμ κεραυνός για τους Metallica, η λάμψη του οποίου θα μας τυφλώνει όσα χρόνια & αν περάσουν!». Ανακτήθηκε στις 29 Ιουλίου 2022.
↑ «The 50 Best Metal Albums of All Time». Ανακτήθηκε στις 26 Δεκεμβρίου 2021.
↑ «The Top 100 Heavy Metal Albums». Αρχειοθετήθηκε από το πρωτότυπο στις 29 Ιουνίου 2011. Ανακτήθηκε στις 21 Ιουλίου 2011.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 10 Οκτωβρίου 2009. Ανακτήθηκε στις 21 Ιουλίου 2011.
↑ 100 Greatest Metal Albums - DigitalDreamDoor.com
↑ «The 100 Greatest Metal Albums of All Time». rollingstone.com. 21 Ιουνίου 2017. Ανακτήθηκε στις 24 Δεκεμβρίου 2021.